WIT SJOKOLADE EN SOUT KARAMEL KAASKOEK - Your Recipe Blog
/Recipes/Kaaskoek - Cheese Cake/WIT SJOKOLADE EN SOUT KARAMEL KAASKOEK
WIT SJOKOLADE EN SOUT KARAMEL KAASKOEK
Maak hierdie kaaskoek tot 2 dae voor die tyd en bêre in yskas om goed te stol. Sit voor teen kamertemperatuur.
10 mini-karamel rolkoekies
300 g wit sjokolade, gekap
3 x 230/250 g bakkies geroomde maaskaas
1 x 390 g blik karamel kondensmelk
gekaramelliseerde springmielies, grof gekapte en geroosterde haselneute vir oorsprinkel
Voer ‘n gesmeerde 24 cm losboomkoekpan uit met kleefplastiek en bespuit liggies. Sny elke rolkoekie in vyf ewe dik skyfies. Pak die skyfies styf teen mekaar op die boom en teen die kante van die pan. Druk dit goed teen die kante vas dat dit vassit. Hou eenkant. Smelt die sjokolade en room oor lae hitte (of teen 30% krag in mikrogolf) tot glad. Laat effens afkoel en klits die maaskaas, vanieljegeursel en suurlemoensap by.
Sprinkel die gelatien oor koue water en laat staan vir 5 minute om te spons. Smelt oor kookwater of in die mikrogolf en voeg by kaasmengsel. Meng deeglik. Giet die vulsel in die pan, bedek en verkoel ten minste oornag.
Vir die Soutkaramel:
Klits die karamelkondensmelk en seesout saam en verkoel. Klits die room styf en vou by die karamelkondensmelk in. Bedek en verkoel. Skep die karamel op kaaskoek net voor opdiening. Versier met karamelspringmielies en neute.
Resep geplaas deur: Hannetjie Smit